Tatoeba sentences — language code: tgl
Sa Istarbak, kumakain ako ng binalot na kesong feta, espinaka, at puti ng itlog nitong mainit at maaraw na hapon nang ika-14 ng Agosto ng 2023. Sa labas ng bintana, kita ko sa isang mesa ang dalawang adolesenteng nagha-hamburger. May bago yatang barista roong akala ko ay Intsik, pero Pilipina pala. Naroon si Don, yaong puting nakaahit ang ulo at parating nagbabasa ng libro sa elektronikong aklatan niya. May mga taong de-kolor ang mga tisyort at may mga desayn. May malusog na Hispanikong nakaberdeng kamisetang de-kolyar at asul na maong na pantalon. May lalaking may itsurang nakaputing kamisetang de-butones at asul na maong na pantalon din. Noong isang araw, pinag-usapan namin ni Greg na maganda sa Europa at Asya dahil may mga antigong gusaling nagpapahiwatig ng kasaysayan. Sabi kong baka rito sa mga Amerika, sa "Bagong Mundo," ganoon din ang mangyayari sa kinabukasan. Daan-daang mga taon ang lilipas, at luluma rin ang mga gusali. Sa tema ng araw, ang 14 ay sagradong numero sa maraming Hapones. Maraming Hapones ay dalawa ang relihiyon. Budista-Shintoista sila. Ang Shinto ay isang klaseng Animismo, ang adorasyon ng mga anito o espiritu sa Kalikasan.
Pagpunta ko sa pizzeria ngayong maaraw na ika-15 ng Agosto ng 2023, nakita ko si Michael na Danes-Pranses sa parkeng eskinita rito sa Isla Lulu, at kinukuwento niya sa akin ang mga bagong mahiwagang ilaw-ilaw sa pook na lumalapit na sa kanyang residensiya. Isa pa, may nakita siyang lumilipad na itim na biluhabang obheto sa asul na langit noong isang umaga. Itong mga bagay ay ebidensiya sa kanya ng mga ekstraterestre. Sa labas ng bintana ng pizzeria at sa tapat ng pub, nakikita ko ang isang lalaking pula ang buhok na may itsura. Nakikita ko rin yaong may itsurang Taga-Iran sa labas ng pizzeria. Sa tema ng araw, ang numero 15 ay naging simbolo ng Mandarin. Gusto kong magbasa sa Mandarin ng siyensiyang piksiyon at pantasya. Marunong na ako nang kaunti.
Sa mabanas na hapon nang ika-15 ng Agosto ng 2023, naglalakwatsa ako sa harapang mesa sa labas ng pizzeria rito sa Isla Lulu, at nagkokola ako. Kinakausap ako ni Jitender S. na Taga-Punjab sa Indiya. Magiging manedyer siya sa isang bagong pizzeria sa prangkisa, sa Abbotsford naman. Kinukuwento niya ang dating buhay niya sa Timog Korea nang nagdalawang dekada siya roong nagkokonsulta sa mga pagpipinta ng mga bapor sa buong bansa roon. Marunong si Jitender ng Koreano, magsalita at magbasa. Sabi kong mas madali naman ang Koreano kaysa sa Intsik o Hapones dahil madalas gamitin ang alpabetong Hangeul nila. Sabi kong "robusto" ang Koreano. Inaasahan niya ang Abbotsford na tahimik na komunidad. Nakaitim na kamisetang de-kolyar siya at asul na maong na pantalon. Sa loob ng pizzeria, may malaking lalaking nakaahit ang ulo at may mga tato. Kumakain ng pizza.